ÅR C

**7. SØNDAG I PÅSKEN**

P: Kære troende! Efter sit liv på jorden vendte Kristus tilbage til Gud og åbnede vejen til himlen for os. Lad os bede om Helligåndens hjælp på vor vej til Gud:

1. At Guds Kirke i verden må være et folk,

som i enstemmig forventning ser frem

til mødet med Gud efter dette liv.

Derom beder vi.

A: Herre, hør vor bøn.

2. At målet for alle, som forvalter verdslig magt,

må være i overensstemmelse med Guds ti bud.

Derom beder vi.

A: Herre, hør vor bøn.

3. For dem, som lider på grund af Kirkens splittelse,

at de må få kraft og visdom, kærlighed og klogskab,

til at kæmpe for sand kristen enhed.

Derom beder vi.

A: Herre, hør vor bøn.

4. For alle, som på dette sted bærer kristennavnet,

at de må finde nærmere sammen.

Derom beder vi.

A: Herre, hør vor bøn.

P: Barmhjertige Gud,

du tog din Søn til dig efter hans liv på jorden,

du sendte os din Hellige Ånd,

og du åbnede himlen for den hellige Stefanus.

Giv os at nå frem til dig.

Ved Kristus, vor Herre.

A: Amen.